เปิดใจ ตำรวจวังน้ำคู้ เล่านาทีตกจากหลังคา ทะลุเพดานโรงพัก เย็บ 8 เข็ม (คลิป)
ตำรวจวังน้ำคู้ เล่านาที พลัดตกจากหลังคา ทะลุเพดานโรงพัก ขณะปีนขึ้นไปปรับเสาธงชาติและธงสัญลักษณ์ ทำหัวแตก เย็บ 8 เข็ม กระดูกซี่โครงร้าว ล่าสุดอาการดีขึ้นแล้วจากกรณีในสื่อโซเชียลมีเดียได้แชร์คลิปภาพจากล้องวงจรปิด ที่มีเจ้าหน้าที่ตำรวจรายหนึ่งร่วงหล่นลงมาจากหลังคา ลงมากระแทกบันไดบริเวณด้านหน้าโรงพักของ สภ.วังน้ำคู้ อ.เมือง จ.พิษณุโลก โดยได้รับบาดเจ็บศีรษะแตกเย็บ 8 เข็ม และกระดูกซี่โครงซี่ที่ 11 ร้าว หลังเกิดเหตุเพื่อนตำรวจเข้าให้การช่วยเหลือและเรียกเจ้าหน้าที่กู้ภัยมารับตัวส่งไปรักษาตัวที่โรงพยาบาลนั้นล่าสุด วันที่ 7 มิ.ย. 2563 ผู้สื่อข่าวได้เดินทางไปตรวจสอบที่ สภ.วังน้ำคู้ อ.เมืองพิษณุโลก ทราบว่า เหตุการณ์เกิดขึ้นวันที่ 19 พ.ค.ที่ผ่านมา ขณะที่ ด.ต.วิชยุตม์ ศรีกระจ่าง ผบ.หมู่ ป. สภ.วังน้ำคู้ ปฏิบัติหน้าที่เจ้าหน้าที่ธุรการอำนวยการ ได้ปีนขึ้นไปปรับเสาธงชาติและธงสัญลักษณ์ที่ถูกลมพัดเอียงให้ดูเรียบร้อย แต่ทว่าระหว่างที่ปฏิบัติหน้าที่อยู่นั้นเกิดก้าวพลาดเนื่องจากก่อนหน้านี้ฝนตกทำให้กระเบื้องหลังคาลื่น ทำให้ล้มกระแทกกระเบื้องหลังคาจนแตกก่อนร่วงทะลุฝ้าลงมากระแทกกับพื้นบันไดจนได้รับบาดเจ็บ จนต้องนอนพักรักษาตัวอยู่ที่โรงพยาบาลมหาวิทยาลัยนเรศวร ปัจจุบันอาการดีขึ้นมากแล้ว ทางแพทย์อนุญาตให้กลับมาพักรักษาตัวต่ออยู่ที่บ้านพัก โดยมีภรรยาคอยดูแลและช่วยทำกายภาพบำบัดขณะที่ ล่าสุด พ.ต.อ.สุมิตร มั่นเมือง รอง ผบก.ภ.จ.พิษณุโลก ได้รับมอบหมายจาก พล.ต.ต.ศิลปคมณ์ เอี่ยมวงศ์ ผบก.ภ.จ.พิษณุโลก ให้เดินทางมาเยี่ยม ด.ต.วิชยุตม์ ที่บ้านพักใกล้กับวัดปากพิงตะวันออก พร้อมนำกระเช้าและเงินมาให้การช่วยเหลือเบื้องต้นจำนวนหนึ่ง เพื่อเป็นขวัญและกำลังใจให้กับตำรวจที่ได้รับบาดเจ็บขณะกำลังปฏิบัติหน้าที่ พร้อมสอบถามอาการล่าสุด ทราบว่า อาการดีขึ้นตามลำดับและเริ่มกลับไปปฏิบัติหน้าที่ยัง สภ.วังน้ำคู้ ได้ แต่ให้ระมัดระวังไม่ให้ทำงานหนัก ขอให้เน้นงานทางด้านธุรการและเอกสารไปก่อนทางด้าน ด.ต.วิชยุตม์ ศรีกระจ่าง ผบ.หมู่ ป. สภ.วังน้ำคู้ เปิดเผยว่า วันดังกล่าวได้ขึ้นไปปรับเสาธงชาติและธงสัญลักษณ์ที่ถูกลมพัดเอียงให้ดูเรียบร้อย แต่ทว่าระหว่างที่ปฏิบัติหน้าที่อยู่นั้นเกิดอุบัติเหตุ ขณะก้าวเท้าไปได้ 3 ก้าวก็ลื่นล้มบนหลังคาที่ลื่นอยู่แล้วเนื่องจากก่อนหน้านี้มีฝนตกลงมาตอนกลางคืนทำให้กระเบื้องหลังคาลื่น ทำให้กระเบื้องหลังคาแตก ร่างของตนจึงร่วงทะลุฝ้าลงมากระแทกกับบันไดดังกล่าวช่วงนั้นตนจำอะไรไม่ได้ มาเห็นในคลิปวิดีโอก็ตกใจว่าได้เอาหัวลงฟาดพื้นด้วย แต่โชคดีไม่ได้รับอันตรายมาก ล่าสุดอาการตนเองดีขึ้นตามลำดับ ทำกายภาพอีกสัก 2-3 ครั้งก็น่าจะหายดีแล้ว ผู้บังคับบัญชาก็ห่วงใยสอบถามอาการตลอดสำหรับคลิปดังกล่าวนั้น ตนเป็นผู้นำมาลงในเฟซบุ๊กส่วนตัว มีวัตถุประสงค์เพื่อเตือนใจตนเองเท่านั้น ไม่นึกว่าจะมีการแชร์ไปมากมายขนาดนี้ ไม่ได้ตั้งใจให้ผู้บังคับบัญชาเดือดร้อนแต่อย่างใด เพราะผู้บังคับบัญชาดูแลเอาใจใส่ตนมาอย่างดีตลอด.(ชมคลิป - คลิกที่นี่)
ตำรวจวังน้ำคู้ เล่านาที พลัดตกจากหลังคา ทะลุเพดานโรงพัก ขณะปีนขึ้นไปปรับเสาธงชาติและธงสัญลักษณ์ ทำหัวแตก เย็บ 8 เข็ม กระดูกซี่โครงร้าว ล่าสุดอาการดีขึ้นแล้ว
ตกหลังคา,ตำรวจวังน้ำคู้,ทะลุเพดาน,ตำรวจตกหลังคา,สภ.วังน้ำคู้,พิษณุโลก,ข่าวพิษณุโลก,ข่าวทั่วไป